33. schôdza NR SR - 3.deň - B. popoludní
Dátum: 2025-03-27
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

143. Milé kolegyne, milí kolegovia, som veľmi rád, že tu v sále vidím jeden, dva, tri, štyroch, piatich ľudí, čo športovali aktívne. Ja som robil šestnásť rokov atletiku, desať rokov som viedol mládežnícky šport ako tréner, ako organizátor desať rokov a tuto kolega, tam kolega, s nimi som spolupracoval na viacerých športových podujatiach. Mňa tak bolelo brucho pri tom, čo čítal tuná pán Malatinec. To je, tento zákon nerieši nič. Tieto kozmetické úpravy, čo sa tu diali a dejú, to je len také, akože vládna koalícia ide urobiť, ideme schváliť zákon o športe. Ale aj ty, Dušan, ty mi nehovor, že nevidíš do toho. Tam sa nič, nič, no zvýšime 20 % zväzom povinne, aby deťom dávali, ale vy dobre viete, veľmi dobre viete, čo tie zväzy robia. Žiadna, žiadna kontrola tých zväzov tam nie je, žiadna transparentnosť, nič tam nie je. Tie zväzy dostanú peniaze a urobia si, urobia si to, ako oni chcú. To je strašné. Toto, čo povedal pán Hlina, nebudem sa opakovať, ale presne my namiesto toho, aby sme tomu mládežníckemu športu pomohli, tak nie. V predchádzajúcom volebnom období sme desiati, desiati naozaj čo tu boli športovci, pripravovali zákon o športe spôsobom, ktorý naozaj pomáhal, ktorý bol transparentný, ktorý, ktorý priniesol niečo nové, ale vy ste, vy ste zobrali, vy ste nič z toho nezobrali a ten starý zákon o športe len takýmito trošičku kozmetickými úpravami, dnes tu zaznelo od kolegu Deja, že to je divadlo a ja súhlasím. To je divadlo, ale ja som dostal desiatky esemesiek od mojich spolužiakov z FTVŠ, kolegov, trénerov, športovcov, metodikov, ktorí mi písali, Jožo, toto je strašné. Ten zákon nič nerieši. Prečo je Maďarsko tam, kde je? Prečo je Maďarsko, prečo maďarskí športovci sú tam, kde sú? No lebo úplne inak to robia, úplne inak. Prečo nejdeme tým maďarským spôsobom? Prečo si neberieme príklad od Orbána, keď je taký pusipajtáš Roberta Fica? (Rečník niečo povedal po maďarsky.) Ja fakt, mňa bolelo brucho, lebo to, že je to politická funkcia, pán Huliak dostal ministerstvo športu a prvé, čo spravil, vymenil tam v Tipose svojich ľudí, tak to je jasné. Ale presne aj pani kolegyňa Nash povedala alebo nie, to povedala Veronika, že my ideme kupovať 140 000 podpivníkov, podpivníkov. To je, to je, povedal si im, že nerobte to, prosím vás, dajte tie peniaze tým deťom? Poďme, veď v Komárne chcem, aby tie deti dostali nové lode, aby dostali nové veslá. No my ideme kupovať 140 000 podpivníkov. To je, azt a mindenit teremtette (rečník luskol prstami na pravej ruke), a to je len maličkosť, to je len jedna, jedna z tých, z tých drobností, na ktoré sa míňajú peniaze. Poslanec Malatinec tu prečítal pozmeňovací návrh, inak nemá sa čítať odôvodnenie, keď čítaš pozmeňovák, ale to už nebudeme riešiť, načo, to je zbytočné. Ja opakujem ešte raz, mňa bolelo brucho, keď toto tu prišlo. Stiahnime ten zákon, prosím vás veľmi pekne naozaj, stiahnite ho, stiahnite ho. A ak chcete pomôcť športovcom, veď tu máte jeden, druhý, tretí, štvrtý, teraz ste tam Šatana prizvali na spoluprácu. Naozaj poďme pripraviť zákon o športe tak, aby naozaj tie deti, deti, veď tento zákon nijako nepomáha amatérskemu športu, nijako nepomáha deťom, my nijako nejdeme pomôcť naozaj tým deťom, ktoré chcú športovať. My ideme dať peniaze súkromníkom, aby si postavili nejaké haly, a to je dôležité. Dôležité sú kšefty. Veď sám pán Huliak povedal, že strana SNS je strana kšeftárov. Je tak, stojíte si za tým, pán Huliak, že? Ste to povedali vo videu. Tak dúfam, že od toho odídeme teraz, lebo to bola akože strana SNS, mala to ministerstvo a pôjdeme naozaj podporovať mladých športovcov. Ja poviem jeden taký príklad, keď som robil atletiku, tak v Lučenci sme mali atletický klub a ten atletický klub podporovalo mesto. Mesto dávalo peniaze a (zvonenie telefónu), to je môj telefón. Vypneš mi ho, Dušan, prosím ťa. Ďakujem ti veľmi pekne. Volajú mi asi, keď to je Rišo Nemec, tak zodvihni a daj mi ho. Podľa mňa Rišo Nemec volá, že? Nemec, že? Haaa. Jak ho cítim. Riško Nemec, Riško, pozdravujem ťa, dúfam, že pozeráš rozpravu, chcel asi niečo povedať k tomuto zákonu, pretože pozerá. Opakujem ešte raz, Rišo Nemec bol jeden z tých najaktívnejších, ktorí tento zákon sme pripravovali a Rišo sa fakt vyzná, Rišo je vynikajúci človek, športovec. Čiže nás podporovalo mesto, ale štát, štát od toho 90-teho roku a, Dušan, ty to veľmi dobre vieš, u nás, u nás sa peniaze v tých zväzoch tak strácali a rozprával som sa s jedným mojím, mojím dobrým kamarátom, ktorý, ktorý je, ktorý dodnes drží rekord slovenský v jednej disciplíne, nebudem hovoriť ktorej, lebo on asi neviem, či by chcel, aby som ho menoval, ktorý, ktorý mi rozprával o praktikách v tých zväzoch, o tom, čo sa tam deje konkrétne, a to je strašné. Toto neriešime, my tu ideme riešiť disciplinárku disciplinárky, ale, ale tých, naozaj tých, tých, tých chlapcov, ktorí a tie deti, ktoré by mali, mali by sme ich naozaj do výšky vyniesť, my to neriešime. To, čo tu predniesol Roman Malatinec, tak ja, ja som nechápal. To sa ideme naozaj tváriť, že ideme prijať nejaký zákon, ideme ho prijať len preto, aby sme mohli povedať športovej verejnosti, že my sme prijali zákon o športe, ale tento zákon o športe nič nerieši. Nič nerieši! Nič! Darmo tu Roman Malatinec rozpráva, že ako máme pripravené, toto máme pripravené a tento zákon to už tam mal mať. Veď ste rok a pol, rok a pol ste vo vláde! Mne je to veľmi ľúto, stiahnite ho. Ja vás žiadam, stiahnite ten zákon. Máme tu kolegu športovca, môj co-školák Tibor Gašpar, chodil na FTVŠ o dva roky vyššie. Ja neverím, no aj keď vlastne v podstate jemu je to jedno, ten bude hlasovať. Ale vy dvaja. Dušan, ja apelujem na teba a apelujem na olympionika vedľa mňa, ktorý celý svoj život, aj Dušan venuje svoj život športu, chlapci, nerobte to, povedzte mu, prosím vás pekne, povedzte mu, nahaj to tak, choď si zastrieľať v sobotu, nedeľu a my to pripravíme. Ďakujem veľmi pekne.